LidanRubinov/Halacha-QA huggingface dataset:
שאלה: משגיח בתי קפה ומסעדות: האם מותר לאכול במסעדות בתי קפה פיצריות וכדומה שיש להם תעודת כשרות, אך איני בטוחה שהמשגיח נמצא שם כל הזמן?
תשובה: אם יש לך ספק על הכשרות ואת חוששת שהם לא אמינים, אל תאכלי שם.
שאלה: תפילה וכיבוד הורים: לכבוד הרב, אני נער כבן 15 ואבא שלי רוצה שאתפלל בביהכנ"ס שבו הוא מתפלל אבל שם מתפללים בקצב מהיר מאוד ואיני יודע איפה עדיף להתפלל.
תשובה: לא אוכל לענות לך כל עוד איני מכירך. אך עצתי שתלך עם אביך אך תקדים לבוא לבית הכנסת ותתחיל להתפלל לפני כולם כך שתגיע לתפילת שמונה עשרה עם הציבור מבלי שנאלצת למהר בתפילה. ואם בכל זאת עדין תפסיד חלקים בתפילה אביך יווכח שמוטב שתלך למקום שמתפללים יותר לאט.
שאלה: בובות בבושקה: ישנם בובות עשויות מעץ שקרויות בבושקה שהם מונחות אחת בתוך השניה ועליהם מדבקות בצורת אדם, האם יש בזה חשש של ע ז?
תשובה: לא נראה לי שזה עבודה זרה, כי עושים את זה לנוי או למשחק של ילדים.
שאלה: שירותים בחדר אמבטיה: יש בביתי שירותים בחדר האמבטיה והבנתי שלפיכך אני לא יכול ליטול ידיים שם. אם אוריד את מכסה האסלה בזמן הנטילה זה יעזור או אולי לשים וילון בין השירותים לכיור?
תשובה: יש אומרים שבימינו שהשירותים נקיים מותר ליטול שם ידיים. אם אפשר להדר וליטול במקום בו אין שירותים, עדיף, אם לא, אם תשים וילון וודאי שלא תהיה בעיה, ולפחות תוריד את המכסה.
שאלה: זוגיות: כבוד הרב אני רווקה בת 26 משתדלת להתפלל על הזיווג הראוי וההגון לי שיגיע בע"ה בזמנו אך לעיתים אני חוששת ועולות בי מחשבות שמא חס ו אשאר לבד. הכמיהה שלי בחיים להקים בית כשר בישראל אבל אני ממש מרגישה לפעמים שזה רחוק ממני. מה עליי לעשות? התחושה לעיתים היא בדידות נוראית ואני לא מרגישה שלמה. אנא ממך, אודה אם תייעץ לי כיצד להתחזק בתפילה. ב מראש.
תשובה: : "קוה אל ה' חזק ואמץ ליבך וקוה אל ה'". אומרים ח שאם ראה אדם שלא נענה בתפלה אחת ישוב ויתפלל אפילו אלף פעמים. הדאגה נועדה בכדי ליצור אצלך צימאון וחיסרון. התפלה היא המקום שבו את יכולה לפרוק את כל מה שעל ליבך, שם את יכולה לדבר באמת ובתמים בפשטות ובישירות את מה שאת רוצה. לאחר כל תפלה צריך להיות לך תחושת הקלה. בתפלה את מוסרת את עצמך לשמים. לאחר התפלה את צריכה להרגיש שאת את ההשתדלות שלך עשית ועתה הכל תלוי ברצון האלוקי.
שאלה: הבטחות ה  יתברך במלחמה: ב"ה רבה לכבוד הרב שליט"א! רציתי בבקשה לשאול, האם גם כל ההבטחות של ה יתברך לפני כניסת ישראל לארץ הקדושה ארץ ישראל - "לא תירא מהם, זכור תזכור את אשר עשה ה אלוקיך לפרעה ולכל מצרים", וכו, ועוד הבטחות שמשמעותן לשים בטחוננו בה יתברך ויתעלה ולא לירא מהגויים הנמצאים פה. האם כל זה שייך גם לתקופתינו אנו, או שמא אין לנו רשות לצאת למלחמה שיתכן שבעיניים עכשוויות עלולה לסכן אותנו, מכיון שאין לנו כרגע הבטחה מפורשת מרבונו של עולם על נצחוננו המובטח? ואולי אף שההבטחה לא מדברת על עכשיו, בכל זאת צריך להלחם בכל כוחנו? ויהי רצון שנזכה במהרה היום ממש לישועות ונחמות ונקמות בכל הערבים והגויים הארורים, "ישראל נושע בה תשועת עולמים", וגבר ישראל, ונזכה לביאת משיח צדקנו ולגאולה השלמה ולבנין ביהמ"ק ולתחיית המתים בעגלא ובזמן קריב אכי"ר.
תשובה: מהתורה אנו לומדים שכאשר עם ישראל בוטח בד' ית' ד' עוזר לישראל והם יכולים לקיים את מצות וירשתם אותה וישבתם בה ללא מורא. וזה אמור לכל הדורות ולא רק לדור הראשון. ועל כן ככל שעם ישראל יותר יאמין ויותר יבטח בד' יוכל יותר לממש את קיום המצוה.
שאלה: העסקת ערבים: ב"ה לכבוד מו"ר הרב שליט"א. ביישוב בו אני מתגורר, בכניסה אליו, יש מוסד חינוך, ויש שם אדם אשר מעסיק פועלים ערבים. באותו מקום ישנן משפחות שגרות שם. הם מפחדים וחוששים מהערבים, אשר אין עליהם אפילו שומר!!! בעל הבית, ממה ששמעתי, אינו מוכן להציב שומר, וודאי שאינו מוכן להעסיק פועלים יהודים מכיון שהמחיר גבוה יותר. הבנתי מכמה אנשים שפשוט אין עם מי לדבר, והוא לא מוכן לשמוע. והמצאות הערבים שם וההסתובבות החופשית שלהם מאד מפריעה לתושבים שם, וכ"ש בתקופה זו, ואין צורך להאריך. רציתי בבקשה לשאול מה כבוד הרב מציע לעשות האם כדאי לנסות לתבוע את האיש לדין תורה? יה"ר שנזכה לקיום של "או קנה מיד עמיתך". לכבוד הרב.
תשובה: המשפחות יכולות לדבר אם הרבש"צ של האזור, שהרי זה הוראות ביטחוניות ולפי החוק המעסיק חייב להעמיד שומר. וכמו כן הם יכולים לתבוע אותו לבי"ד, ואם לא לבי"ד לפחות לבית משפט. אמנם לפני התביעה בבית משפט שיתייעצו עם עו"ד.
שאלה: היחס להתראות בטחוניות: אז ככה, לאור המצב הביטחוני, יש עכשיו התראות שיש מחבלים בירושלים, ושמסוכן עכשיו ללכת וכ"ו. רציתי לשאול, האם מותר כן ללכת לירושלים?! הרי זאת הארץ שלי ואני צריכה ללכת. להראות שאני לא פוחדת! מצד שני, יש את העניין של - ונשמרתם. מה דעת הרב? ערב טוב!
תשובה: אם אנשים בגלל ההתרעות ימנעו לצאת מהבתים שלהם, יוצא שהאויבים שלנו ניצחו. לכן אני אומר, שמי שיש בו יראת אלוקים לא יחשוש יותר מידי, שיעשה את מה שהוא צריך. אחרת, לא נוכל לחיות פה בארץ והם ניצחו. אם זה מסוכן בצורה ספציפית, צריך להיזהר אבל אם זה לא התראה ספציפית ממש לא צריך לחשוש.
שאלה: נישואי כהן עם אשה מסויימת: האם מותר לכהן לשאת לאישה שהרתה וילדה ילד בהפריה מלאכותית?
תשובה: כן. אפילו אשה שהרתה ממש ממישהו מותרת להינשא לכהן למרות האיסור בזה. רק אם היא התחתנה איתו והתגרשה או שהיא חיה עם גוי היא נאסרת לכהן.
שאלה: חשש לדברי הגמרא שאיש לא יעבור בין 2 נשים: האם כיום חוששים לדברי הגמרא בפסחים קי"א. שאיש לא יעבור בין 2 נשים, והאם קיים חשש גם לאיש שיושב לדוגמא בין אמו לבין מישהי אחרת? האם קיים מישהו בפוסקים שאוסר זאת?
תשובה: החשש הזה עם אמו ודאי שלא שייך. ככל הידוע לי, הרבה פחות מקפידים על הנושאים האלה היום. כמובן שיש מקום להימנע מישיבה בין שתי נשים מצד גדרי צניעות אבל לא בגלל הנושאים האלה.
שאלה: שינוי החלטה על שם לתינוק: אנו מצפים לבננו השלישי בעוד פחות מארבעה שבועות. לפני שעה התבשרתי על פטירתו של סבי בשיבה טובה בישראל ואני נמצאת בארה"ב. בעלי ואני חשבנו רבות על שם לתינוק והגענו לשם נועם אמיתי גם, בין השאר משום התזמון שבו אמור הילד להיוולד שהוא חודש אלול ולפני ראש השנה והשם נועם מופיש ב-"לדוד ה אורי וישעי". מה שעוד אהבנו בצירוף הזה הוא החיבור וההתאמה בין התכונות של שני השמות. שני בנינו הראשונים הם גלעד רפאל ודניאל שלמה רפאל ושלמה הם שמות שקרויים על שם שני אנשים משמעותיים בחיי ובחייו של בעלי. עוד לפני שאני שואלת את אמי איך היא תרגיש אם נקרא בשם שני על שם אביה שזה יהיה עוד בתוך השלושים על סבי, אני תוהה האם זה נכון לעשות את השינוי הזה. שמו של סבי עליו ה (כמה קשה לחשוב על זה) היה דוד והתכונות של השם דוד כמעט מנוגדות לשם נועם. סבי היה גם אדם לא פשוט. האם אוכל לקבל כמה נקודות למחשבה? ו מראש.
תשובה: נעם אמיתי הם שמות טובים ואין בהם סתירה או ניגוד לשם דוד. אמנם אם הסבא לא היה ידוע כשומר מצוות או בעל חיים מסובכים- לא כדאי לקרוא בשמו. וד' יברך אתכם לגדל את בנכם לתורה ומצוות שזה העיקר.
שאלה: 11 חודש לנפטר: סבי נפטר בל כסלו תש"ע. בע"ה אנו אמורים לציין את האזכרה של ה-11 חודש בחודש חשוון. משום שבחודש חשוון אין ל לחודש אנחנו נציין את האזכרה בכ"ט חשוון. לשאלתי ערב כ"ט יוצא יום שישי ויום כ"ט יוצא יום שבת. השאלה היא מה לעניין ההלכה? באיזה יום נקיים את האזכרה? וייש כח.
תשובה: האזכרה חייבת להיערך ביום השנה דהיינו בל' כסלו אין אזכרות לא ב11חודש שיחול בל' תשרי (אז רק מפסיקים באמירת קדיש ולא בל' מרחשון) ולא ב12 חודש שיחול בל' מרחשון אז רק נגמרת האבלות
שאלה: בת מצווה: ביתי נולדה בתאריך 1 5 2000 ט"ז בניסן, רציתי לדעת האם מותר לחגוג בת מצווה בתאריך זה השנה 1 5 2012 בספירת העומר?
תשובה: יש לחגוג לפי התאריך העברי. התאריך המדוייק הוא כ"ז בניסן. זה יוצא בספירת העומר ולכן אין להשמיע מוזיקה ולרקוד. אפשר לדחות את המסיבה ליום העצמאות ולחגוג כרגיל.
שאלה: וידוי רק בשני וחמישי: מנהג נוסח ספרד להגיד כל יום וידוי אחרי שמונה עשרה, ואשכנז נוהגים רק ליפול אפיים. ידוע שביו"כ אומרים "על חטא שחטאנו לפניך בוידוי פה", דהיינו שלהגיד וידוי בלי כוונה זה לא סתם שאמרת בלי כוונה אלא זה חטא להגיד בפה וידוי ולרחף. וכמובן קשה לי מאוד להתכוון כל יום בוידוי פעמיים ביום. האם למרות שאני נוסח ספרד אני יכול להגיד תחנון רק בשני וחמישי כמו נוסח אשכנז, כדי לא להיכשל בחטא הזה? מה גם שחסידים מאוד מקילים והמון לא אומרים תחנון, וגם הטור הביא י"א שתחנון הוא רשות.
תשובה: הבעייה של וידוי פה זה שהאדם לא אומר אמת, הוא מתוודה על זה שהוא גנב, לדוג', והוא בכלל לא מצטער על זה. הוא משקר. לא מדובר על תפילה ללא כוונה ולא על וידוי ללא כוונה.
שאלה: פידיון למשפחת לוי: ברצוני לדעת אם בן בכור שנולד לאב שמשפחתו היא לוי צריך בפידיון?
תשובה: הדבר לא תלוי בשם המשפחה. אם האב הוא לוי או כהן או שהאמא היא בת של לוי או כהן, לא עושים פדיון. אם האבא ישראל יש לעשות פדיון אף ששמו הוא לוי.
שאלה: לימוד תורני שלא מרב: ראיתי בשאלות קודמות שהרב ענה שאין ללמוד אצל הרב לייטמן. רציתי לשאול באופן כללי על עניינם של לימודים שמתבססים על מקורות ראשונים- ונלמדים ע"י אנשים שאינם רבנים וכו (כמו גם באקדמיה, שאינם מלמדים ע"מ לעבור לעשייתן של מצוות) מה המקור לאיסור? האם זה בגדר תורה בגויים אל תאמין?
תשובה: תורה היא רק אחת - תורת ה' תמימה רק מי שמאמין בקדושת התורה ונצחיותה ורואה את עצמו מחויב לה יכול ללמד תורה
שאלה: נסיעה לדרום להתנדבות: לך כבוד הרב. שבוע הבא רצינו אני וכמה חברים לנסוע אל אחד מהחוות בדרום (אשר בין אופקים לנתיבות) לעבוד שם בהתנדבות (לחזק את ההתיישבות). בחווה עצמה מעולם לא נפל טיל, אבל באוטובוס אנחנו עוברים בכבישים ע"י עזה (כביש 4 ו34). האם אנחנו יכולים לעבור שם עם האוטובוס (זה מקום בטווח הטילים) מדין "ונשמרתם", והאם בכלל אנחנו יכולים לשהות בחווה? חשוב לציין שהפעילות הזאת מחזקת את ההתיישבות בדרום. מראש.
תשובה: כל עוד האחראים על הביטחון מתירים לנסוע סעו ל וזכות המצוה תעמוד לכם לחזור ב
שאלה: פרשת השבוע שבה נולדתי: הי אשמח בבקשה לדעת מהי פרשת השבוע בה נולדתי,התאריך שנולדתי הוא 08.9.1980. כ"ז באלול תש"ם. מקרב לב.
תשובה: שבת לאחר מכן קראו את פרשת האזינו. בברכת התורה, WWW.Yeshiva.org.il
שאלה: אופנים ברחוב כבר זמן רב: יש ברחוב הסמוך לבית שלי (ירושלים, קרית משה) אופניים שקשורות לגדר בצד המדרכה כבר כחודשיים שלושה מבלי שמישהו הזיז אותם. הם נראות במצב סביר אולי דורשות תיקון קל. ורציתי לשאול האם אפשר לקחת אותם כעל תקן אבידה ולפרסם מודעה איפה שהן היו קשורות ואם לא יהיו דורשים לזכות בהם לעצמי?
תשובה: אם זה נשאר שם שנה שלמה, אתה יכול לעשות כפי שכתבת. אבל כל עוד שלא עברה שנה, מכיוון שהם קשורות עדיף לחכות.
שאלה: מקלחת בתוך שירותים ורוח רעה: האם כאשר אני מתקלח במקלחת אשר היא בתוך שירותים אך יש מחיצה בין השירותים למקלחת בגובה של 1.80 מ (דלת הזזה מזכוכית) מותר לי להרהר בדברי תורה? (ערום מותר בהרהור כמבואר בהקדמה לסימנים ע"ד וע"ה בביאור הלכה) מראש.
תשובה: אם אין ריח רע מותר ויש מחיצה - מותר
שאלה: נטילת ידיים בארוחה ללא לחם: האם צריך ליטול ידיים על כל ארוחה, גם אם אין בה לחם? מראש!!
תשובה: לא. נטילת ידיים יש רק לפני אכילת לחם.
שאלה: הכשרת כירי גז : תושב שעבר לדירה שבישלו בה טרף. כיצד דרך הכשרת כיריים של גז. לגבי החצובות האם ליבון חמור או אפשר להקל בליבון קל? בליבון קל על ידי האש עצמה של הכיריים, האם יש צורך ללבן את הקצוות בפני עצמם מעל האש או מספיק שהכל מתחמם?
תשובה: מעיקר הדין די בניקוי בלבד. בפסח נוהגים ללבן ליבון קל.
שאלה: מה לעשות עם זר כלה: רציתי לדעת מה עושים עם הזר כלה לאחר החתונה. התחתנתי לפני מספר ימים ואני לא יודעת האם לזרוק או לשמור. חברה סיפרה לי שבגלל שהיא שמרה את הזר כלה שלה היא לא נכנסה להריון והרב אמר לה לזרוק את הזר. האם יש קשר? מה עליי לעשות? הייתי שמחה לקבל תשובה בהקדם.
תשובה: אין שום חשש בזר הכלה אם ישאר ואם לא. ובכל אופן אם תרצי להוציא כי הפרחים נבלו כדאי לעטוף בשקית לא שקופה, כי אין זה ראוי לבזות את הפרחים שקישטו אותך בשמחתך.
שאלה: לברך ללא כיפה: האם ניתן לברך ללא כיפה?
תשובה: ב"ה שמחתי מאוד לקבל את שאלתך, ולראות שאתה רוצה לברך ושזה חשוב לך. לפי ההלכה ברכה צריכה להיות עם כיסוי ראש, אך אני מכיר בכך שאנשים רבים מצד אחד רוצים לברך ומצד שני לא קל להם עם כיפה, ולכן חשוב למצוא פתרון לכך. ולכן, אדם שהולך בלי כיפה, כדאי מאוד שתהיה לו חתיכת בד או טישו בכיס, וכשהוא מברך הוא יניח אותה עם היד על הראש ויברך, זה לא בולט כל כך, וזה עוזר במקום כיפה. ודאי שמי שמסוגל לאסוף כוחות ולהחליט לגמרי ללכת עם כיפה זה נפלא, אבל חשוב לא להילחץ על כך, אלא להתקדם צעד אחר צעד לפי מה שאתה מסוגל. אשמח מאוד לעזור לך בתשובות לשאלות נוספות, בהכוונה ובכל עזרה שתרצה, אתה מוזמן לפנות אלי ישירות אל האימייל שלי ואשמח להיות בקשר ולעזור. הרב יצחק גרינבלט zahig1 gmail.com
שאלה: מעשר כספים לערוץ מאיר: האם ניתן להשתמש בכספי מעשר לצורך ת עבור ערוץ מאיר לילדים?
תשובה: אם אתה רואה בערוץ זה דבר ראוי שהיית מוכן לתרום לו (בגלל שיעורי התורה), אתה יכול לתת את מעשר הכספים אף שאתה נהנה גם מתוכניות הילדים.
שאלה: מדבקה על מוצר: ישנו חוק שאדם הקונה מוצר בחנות ובמדבקה מופיע מחיר זול יותר ממחיר המופיע במחירון החנות, צריך לקבל את המוצר במחיר המדבקה, הזול. לאחרונה נתקלתי במציאות זו והמוכר היה צריך להוזיל לי את המוצר ב20 שקלים כ50 מהמוצר, יתכן אף שהפסיד, והרגשתי שאין למוכר ברירה והוא עושה זאת לא לרצונו. האם בחוק זה אין בעיה של גזל, אחר שהמוכר או עובדיו טעו בהדבקת המדבקה? (מאידך זה מגין על הקונה מגנבת דעתו או הטעיה)
תשובה: נראה שהלוקח צריך למחול ולשלם את המחיר המלא, משום שזה בולט לעין שזה טעות 'בכדי שאין הדעת טועה'.
שאלה: יחוד במלונית לילדים פגועים: אני מתנדב במלונית שמארחת ילדים פגועים, אני נמצא שם בלילות ואיתי נמצא עובד זר. בלילות הקרובים נמצא שם ילד שמחמת מצבו מגיע איתו עובדת זרה, כאמור מלבדי נמצאים הילדים הפגועים ועובד זר, מה עלי לעשות כדי שלא יהיה יחוד, (כמובן שהעובדת עם הילד בחדר נפרד וסגור, אולם גם לי יש את המפתח).
תשובה: : אם אתם בחדרים נפרדים וסגורים וכל פעם שאתה תצא בלילה לפרוזדור ותראה אותה מיד תכנס לחדרך אין כאן בעיה של יחוד. בשעות הערנות מכיון שיש עוד עובד זר ניתן להקל ומה עוד שכולכם עסוקים וטרודים בעבודתכם.
שאלה: הדרכה בלימוד תורה -חזרות: גדולי התורה תמיד מדגשים את חשיבות החזרות, והשאלה העולה לכאו עם כ"כ הרבה חזרות לא מתקדמים. מהי העצה לגדול בתורה בצורה טובה. ולענין לימוד גמרא בקיאות מה עדיף? 1. ללמוד גמרא בקיאות בקצב שתי דפים ליום עם מינימום של חזרות (4 חזרות) ולאחר סיום הש"ס לעשות יותר חזרות (כגון 10.)2 2.ללמוד שתי דפים על 4 חזרות על סיום ש"ס וחוזר חלילה. 3.ללמוד שתי דף ולעשות עליו עשר חזרות.
תשובה: כל תלמיד צריך ללמוד בהתאם לכוחותיו ונטיותיו ואין הדרכה אחת לכולם. עצה יכול לתת רב למי שהוא מכיר ויודע את יכולתו ורצונותיו.
שאלה: ירושלים לעתיד לבוא: ב"ה רציתי לדעת אם אפשר להבין את הפסוק "פרזות תשב ירושלים" כפשוטו - שלירושלים לעתיד לבוא לא תהיה חומה? ואם כך - מתי יחגגו בה את פורים? והאם אפשרי בכלל שלירושלים שבתוכה ביהמ"ק - שיבנה במהרה בימינו - לא תהיה חומה, הרי צריך לדעת את גבולות ירושלים לצורך אכילת קדשים קלים? אא"כ מקבלים את דעת הרמב"ם אם אינני טועה, שלעתיד לבוא לא יהיו קורבנות (הרמב"ם מתכוון רק לקרבנות ציבור או גם למעשר שני וכו )?
תשובה: אין שום רמב"ם כזה, זה המצאה, בוודאי שיהיה קרבנות! אמנם בכל מקרה אין שום צורך בחומה. גם אם החומה נפלה עדיין מותר לאכול קודשים, שהחומה רק מסמלת את המקום המקודש של ירושלים אין בה עניין עצמי. אמנם פשט הפסוק הוא שלא יהיה צורך ביטחוני לגדרות ובטונדאות וכו'.
שאלה: עבודה עם נשים: 1. האם ניתן מותר להעביר חוג תיאטרון לבני נוער כאשר החוג משותף לבנים ובנות ולא כולם שומרי תורה ומצוות? ברצוני לציין כי כבר כמה חודשים אין לי עבודה וכעת מצאתי עבודה זו. 2. האם מותר לנגן בהרכב שבו יש מנגנת בכינור? האם יש הבדל אם היא רק יושבת או לא שרה כלל וכד? הערה דלעיל נכונה גם במקרה זה. ו אשמח אם אפשר להפנות את השאלה לרב ליאור או לרב אריאל
תשובה: א. אני חושב שיחפש עבודה אחרת. ב. אם היא רק מנגנת וזה לא קול שירה, אז מותר. אמנם זה לא הידור מצוה, אבל במיוחד במצב שלך שאין לך עבודה תעבוד בזה.
שאלה: בירור לגבי לשאול רב: 1)האם חובה לשאול רב לגבי כל מיני דברים או שאפשר להחליט לבד אם דבר מסוים שאני עושה מותר או אסור מבלי לשאול? 2)האם בתשובה יש הבדל בין אשכנזים לספרדים ובין אשכנזים לאשכנזים חסידיים?
תשובה: אם האדם בטוח ולא רק מדמיין, אז בוודאי שלא צריך לשאול. ובוודאי שיש הבדל בפרטים של כל הלכה בין אשכנזים לספרדים וכו', אמנם בעקרונות אין שום הבדל.
שאלה: פרשת השבוע לבר מצווה: לבני יש בר מצווה בתאריך י' בטבת וזה יוצא יום צום. רציתי לשאול אם הוא אמור לעלות לתורה בתאריך זה, ואיזה פרשה הוא צריך ללמוד?
תשובה: השנה י' בטבת יוצא ביום חמישי שלפני פרשת ויחי. את שבת הבר מצווה יש לחגוג בשבת זו וזוהי גם פרשת הבר מצוה שלו. ראוי שיעלה גם בעשרה בטבת לתורה. שה' ישלח לו ברכה והצלחה, הרב בנימין במברגר
שאלה: מצוות כיבוש הארץ: לרב במסכת סנהדרין דף ב עמוד א הגמרא מדברת על מלחמת מצווה ורש"י כותב שרק מלחמת יהושע היא מלחמת מצווה או מלחמה על הצלת ישראל מיד צר. לכאורה לפי זה מובן שאין מצווה לכבוש את ארץ ישראל חוץ מחלקים שנועדו בשביל ביטחון?
תשובה: רש"י לא אומר את זה. הוא כותב מלחמת שבעה עממים.(אמנם הרמב"ם כותב לשון זו של מלחמת יהושע). בוודאי שמלחמה להציל ישראל מיד צר זה מצווה אלא שהוא רק נותן דוגמא של מלחמה שצריך לשאול את הסנהדרין וליזום, ומלחמה להציל ישראל מיד צר אתה לא יוזם אלא פשוט באים להשמיד אותנו אז אנו צריכים להילחם. בוודאי שלהציל את ישראל מיד צר זה מלחמת מצוה, והרמב"ם גם כותב שמלחמת יהושע זה מלחמה לדורות, אמנם להרחיב את הגבולות מעבר למה שהובטח לנו- זה כבר רשות.
שאלה: ברכה על פירות: פרי הפסיפלורה גדל על גדרות הבתים כצמח מטפס 1 איזו ברכה מברכים עליו? 2 אם מפוזר הוא מחוץ לשטח הבית האם יש לעשר אותו?
תשובה: וברכת ד' יש אומרים שדינו כעץ, ועל כן צריך לשמור בו שלש שנות ערלה ורק בשנה הרביעית הוא נטע רבעי ואפשר לאכול. ויש מקילים להחשיבו כירק (הגר"ע יוסף שליט"א), וממילא צריך לעשרו כירק. השנה היא שנת מעשר עני. לגבי השאלה. לא הבנתי האם הוא הפקר או לא, דהיינו לשיטות שלא נוהגים בו ערלה ואפשר לאכול בתוך ג' שנים, אם הוא הפקר הרי שאין בו מעשרות, אולם אם איננו הפקר אלא שייך לאדם מסויים, אפילו שהוא בגינה יש להפריש. בזמן שאפשר לאוכלו ברכתו אדמה. כתיבה וחתימה טובה הרב יהודה הלוי עמיחי מכון התורה והארץ כפר דרום אשקלון
שאלה: הפסק בין ברכה לברכה בחופה: לכבוד הרב, נהוג בחופות היום שהקהל מזמר בליווי הלהקה בין ברכה לברכה בהלך השבע ברכות של החופה. שמעתי כי קיימת בעיה של הפסק בין הברכות. האם אכן ישנה בעיה? האם עדיף להימנע משירה בין הברכות, ועד כמה יש להקפיד על כך במידה והציבור מתחיל מעצמו לשיר על אף הבקשות והסמיכות בין המברכים? מראש ו
תשובה: אני מקפיד לבקש מהקהל שלא יעשו הפסקות, מכיון שיש שיטות בין הפוסקים שכל השבע ברכות הם ברכה אחת ובגלל שיטות אלו יש הנוהגים שאדם אחד מברך את כל הברכות. וכדי לחשוש לשיטות אלו אנו לא מפסיקים בין הברכות. אמנם האחרונה מותר לזמר את הפסוקים אבל לזמר בין הברכות סתם אסור.
שאלה: תאריכים מומלצים לחתונה: הייתי רוצה לדעת באילו תאריכים תקופות לא מומלץ להתחתן? אני יודעת שבספירת העומר ובבין המצרים. יש עוד תקופות שאסור או לא מומלץ?
תשובה: יש תאריכים כאלה ואחרים, אבל בצורה עקרונית עדיף תמיד להקדים ולהתחתן כמה שיותר סמוך לאירוסין.
שאלה: גיור קטנים: 1. האם בגיור קטנים מספיק טבילה ומילה בלבד? 2. האם הטבילה הנ"ל יכולה להיות ליד בי"ד של שלושה הדיוטות?
תשובה: א. כן, אבל כשהוא מגיע לבר מצוה צריך להגיד לו שהוא יכול למאן ולתת לו את האופציה, ואם הוא לא ירצה להמשיך לשמור תורה ומצוות הוא יהיה גוי גמור. ב. אפשר גם ע"י הדיוטות, העיקר שידעו מה זה.
שאלה: גזל גוי שלא ידע: האם מותר לגזול גוי שהוא לא רואה ולא ידע לעולם?
תשובה: לא
שאלה: מעשר כספים בתשלומים: האם אפשר לתת מעשר לצדקה סכום יותר גבוה ממה שהתכוונתי לתת ולחלק אותו בשני תשלומים על מנת שהת הבא שירד יהיה כבר המעשר של החודש הבא או שהסכום שנתתי זה הסכום שמתקבל ועניין התשלומים זה רק לפריסה יותר נוחה? האם המעשר נחשב מהסכום שבפועל יוצא מחשבוני או מהסכום הכולל, והאם יש הבדל אם המקום מקבל אותו בסכום אחד או שגם הוא מקבל אותו בתשלומים וככה רק חסכתי לעצמי להתקשר ולתת ולהם את הטרחה?
תשובה: אפשר לממן צדקה על חשבון מעשר כספים עתידי
שאלה: לעצור טרמפים "לחץ": האם מותר לעצור טרמפ בצורה שאתה עומד על הכביש כשיש אור אדום עומד במדרכה ליד, ועובד מכונית מכונית ומסמן לה אם היא מוכנה לקחת אותי טרמפ או לא?
תשובה: בעצם הבקשה מהנהג אני לא רואה איסור, אבל זה תלוי האם מצד חוקי התנועה מותר לעמוד שם, או שלא.
שאלה: חופשה אצל ההורים שלה: נשמע מצחיק אבל מאוד מפריע לי שבחופשות אשתי מצפה שנהיה אצל הוריה כל הזמן. אני מרגיש תסכול עמוק (שגם מתבטא כלפי חוץ) אצלה על כך שאני מבקש ממנה לאחר זמן ממושך אצל הוריה לחזור לביתנו כדי לחיות כמשפחה בטבעיות. אולי אם הזמן זה ישתנה, אולי לא. יותר מעניין אותי איך מתמודדים עם זה ואיך לא נפגעים מזה?
תשובה: לא בריא להיות אצל ההורים יותר מדי זמן. לבקר מידי פעם, שבת פה ושם, אבל לא לגור קרוב מידי, לא להיות שם כל שבת וכן הלאה. זה לא טוב.
שאלה: העברת מזוזות מדירה שמכרתי לדירה שכורה: לרב. מכרתי את הדירה ומסרתי את המזוזות לבדיקה, הן נימצאו כשרות ואני מעוניינת לקחת אותן איתי לדירה ששכרתי (שם יש מזוזות שהשאירו השוכרים הקודמים). מכיוון שידוע לי שאין משאירים דירה ללא מזוזות, האם אוכל להוציא את המזוזות מהדירה השכורה ולהעבירן לדירה שאני מכרתי,כדי שאלה יישארו בדירה שאני עוזבת, אולם יהיו כמה ימים שהדירה המושכרת תהיה ללא מזוזות עד שניכנס לגור בה וניקבע את המזוזות שלנו שם?
תשובה: מותר.
שאלה: התלבטות.: אני בתקופה של המון בהתלבטויות.אני גרה בצפון ואני בת למשפחה שחזרה בתשובה אבל זה לא כ"כ החזיק.ואצלי ב"ה זה נתפס.למדתי בבתי ספר דתיים ועשיתי שנתיים שירות בירושלים. וכשסיימתי חזרתי לגור בבית והתחלתי ללמוד במכללה בעיר שאני גרה.וממש קשה לי לגור בבית ולהתחזק.(אני חושבת על לעזוב כאן את הלימודים ולעבור להמשיך בירושלים ולשלב מדרשה) שאלתי שמש של רב צדיק מה אני יכולה לעשות.והוא אמר לי לא להתחזק ולהשאר איך שאני.וקשה לי לקבל את התשובה הזאת! כי אני רוצה להתחזק.והתשובה שלו הקשתה עליי ממש ואני מרגישה שהוא אמר לי לוותר על זה. אני ממש מקווה לקבל ממך תשובה לאיזה כיוון לפנות. רבה מראש!! מעריכה את זה.
תשובה: ב"ה אני מאוד מבין אותך, את הספקות ואת רצונות. אין ספק שהרצון שלך להמשיך ולהתחזק הוא רצון מאוד נכון ומאוד טוב. כל החיים של האדם צריכים להיות סובבים סביב התקדמות רוחנית, סביב התחזקות, וזו גם דרך נכונה שאת תלכי בה. יחד עם זה חשוב מאוד לדעת שבשלב שלך את כבר צריכה לערב שיקול של נשואין, שכן אצל בנות פעמים רבות שהזמן עובר ואז כבר מגיעות לגיל מאוד מבוגר ומגיעה סיכון של רווקות נצחית ועוד תופעות לא נעימות. לכן חשוב מאוד שאם את זכית להגיע למעלה רוחנית טובה, שאת תשקיעי את הזמן במציאת בן זוג שאיתו תוכלי לבנות את החיים, ואיתו בניין החיים יהיה גם על בסיס של התקדמות רוחנית. במעבר לירושלים ודאי שיש יתרון גדול של אפשרות לשלב לימודים במדרשה, דבר שיתן לך כוחות להמשך ההתקדמות שלך, וגם יתן לך אופקים חדשים בעבודת ה', אך יחד עם זאת, את עלולה להפסיד שנה חשובה במה שלמדת, וכל שנה יש לה חשיבות. לכן, החלטה בתחום הזה היא החלטה עקרונית ואישית, ולפעמים היא לא קלה. לדעתי הדרך הנכונה היא לשבת עם רבנית, אולי במדרשה ולהתייעץ איתה, היא תקשיב לך, ואת תוכלי להרגיש איתה חופשיה, ולקבל ממנה עצמה טובה מה לעשות שיתאים לרוח בת ישראל, ומה לדחות. שתהיה לך המון המון הצלחה, ואשמח לעזור עוד בכל מה שאוכל. בברכת גמר חתימה טובה הרב יצחק גרינבלט Zahig1 gmail.com
שאלה: לאכול ממתקן נקניקיות מסתובב: האם מותר לאכול ממתקן שמחממים בו אך ורק נקניקיות שידוע שמופעל גם בשבתות במקומות, כמו בלונה פארק למשל? הכוונה למתקן הבנוי "מסורגים מסתובבים".
תשובה: אע"ג שלהרבה מהפוסקים כלים שבישלו בהם בשבת במזיד צריכים הכשר - זה רק למבשל עצמו ולא לאחרים ולכן מותר לאכול מאכלים שבושלו בכלים אלו ביום חול ובלבד שהמוצרים כשרים. כמובן אם יש אפשרות לחזק את שומרי השבת ולקנות מחנויות השומרות שבת - הדבר ראוי מאוד. שנה טובה
שאלה: הבטחה לסנדק ונדר על האישה: הרב נתבקשתי ממורה מבית ספרנו לשאול את השאלות הבאות: בעלי (כך היא שואלת) הבטיח לאביו כשהיה רווק, שכשיוולד לו בן, הוא יהיה הסדנק. עתה כשהתחתן, האישה אינה מוכנה שחמה יהיה הסנדק אלא אבי הבן. יש לציין כי לזוג יש 4 בנות ועדיין לא זכו לבן זכר. האם יש קשר בין ההבטחה לאבא שיהיה הסנדק לבין אי רצונה של האישה בכך שאין להם עדיין בנים? מה על הבעל לעשות? הרי האישה אינה מוכנה שחמה יהיה סנדק! האם על הבעל לבקש מחילה מהאב? האישה חוששת מכך שעקב הבטחתו לאביו ואי רצונה שחמה יהיה סנדק לכן היא לא זוכה לבנים זכרים. שאלה 2 מדובר על אותו זוג. הבעל מרבה להישבע. על כל דבר קטן הוא אומר לאישתו "נשבע לך". באחד המקרים קרה שהבעל נהג ברכב, אישתו כנראה הפריעה לו בכך שהיא לא הפסיקה לדבר או להעיר הערות ולכן הבעל אמר:"אני נשבע לך שאם את יושבת לידי ברכב אני לא נוהג". האישה שואלת: האם השבועה חלה? הרי הוא רגיל על כל דבר להישבע. מה על הבעל לעשות במקרה זה?
תשובה: 1. אם אפשר לבקש מחילה מהאב, אז הענין מסודר. 2. הבעל ילך לת"ח שיתיר לו את שבועתו. עתה מתקרבים לראש השנה בערב ראש השנה כשעושים התרת נדרים, שיפרט גם את השבועה הזו.
שאלה: ת בכרטיס אשראי: בקרתי אצל רופא פרטי. הטיפול של הרופא איכזב אותי במידת מה הוא לא היה מספיק מקצועי ולא פתר את בעייתי. בנוסף קניתי פורמולות בעלות גבוה. שלמתי לרופא בכרטיס אשראי, לימים התברר שהת לא נקלט במערכת. שאלתי האם אני צריך לעדכן את הרופא ולשלם לו?
תשובה: נראה שאתה צריך לשלם לו. אתה יכול לתבוע אותו וכדומה, אבל עדיין צריך לשלם.
שאלה: הלכות שנת אבל על הורים:. אמא שלי נפטרה לפני כשבועיים ויש לי מס שאלות : 1. אני עובד עם מישהו במגנטים לאירועים ורציתי לדעת אם אני יוכל להמשיך לעבוד איתו במשך השנה בגלל השירים וכו? 2. אני כהן ורציתי לדעת מה הדינים לגבי ההתקרבות לקבר במשך החודש או השנה, מותר או אסור?
תשובה: 1. אתה כמו צלם או מלצר שעובד באולם אירועים. ומכיוון שאתה לא בא בשביל לשמוע את השירים, מותר. 2. אסור לך להתקרב לארבע האמות קבר, בכלל. אלא אם כן יש גדר ליד הקבר ואז מותר להתקרב עד הגדר.
שאלה: כלאים. הרחקה גפן מצמחי אלוורה: האם צריך להרחיק צמחי אלוורה מעץ גפן? ו
תשובה: וברכת ד' צמח זה הוא רק לרפואה ולא מאכל אדם או בהמה, על כן אין בו איסור כרמך לא תזרע כלאים. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: יום האזכרה: לרב אבי נפטר כ"ו בתשרי תשע"א.4 10 10. מתי עלינו לעלות לקבר ומתי לעשות את יום האזכרה? ב
תשובה: כשהשנה הראשונה היא מעוברת, האשכנזים עושים את האזכרה בתאריך הפטירה והספרדים בתום י"ב חודש. בשנים רגילות האזכרה בתאריך הפטירה. באותו יום עושים גם את האזכרה
שאלה: חשש תולעים במשקה הציקוריה: ראיתי בשו"ת מנחת יצחק ח ט סימן פ בחלקו הראשון, שאוסר את השימוש במשקה עולש בו מצויים תולעים, אף שזה עובר קליה במעל 200 מעלות, מאחר ולא נעשה כאפר ממש, שאלתי בנוגע למשקה של שטראוס-עלית בשם צ קו, האם משתמשים שם בעולש בדוק,(יש דבר כזה??) או ששם זה טחון מלבד הקליה, כך שאין חשש בריה? או שההכשר הוא בהסתמך על הדעה שהביא השואל שם בתשובה,שהקליה מבטלת מדין בריה. במקרה כזה למהדרין יש להמנע. מאחר ולמוצר יש הכשר רק של רבנות לוד ולא של בד"ץ כיתר מוצרי עלית, לכן הדבר מעורר שאלה. מראש
תשובה: וברכת ד' אינני יודע את הפרטים על המפעל המסויים המדובר עליו. אבל יש להעיר שאמנם העלים של עולש הם נגועים ביותר, ואילו הזרעים שמהם עושים את הקפה הנגיעות בהם נמוכה, ולכן לכאורה צדק בעל המשנה הלכות (שהוא השואל) שיש כאן ספק ספיקא בטחון וקלוי, ומה שאמרו למנח"י איירי על העלים. אבל כדאי לברר את הפרטים אצל המשגיח המקומי ואז לדון שוב. בברכת התורה והארץ יהודה הלוי עמיחי מכון התורה והארץ כפר דרום אשקלון